Glyy driberaabe d Sujetsitzig. Unseri Sujetkommission het s Resultat vo iirne Aasträngige presentiert. Und me ka rekapituliere, ass Sujet em Couchepin sy Bättelbänd macht fir d AHV die hoole Händ und au dr grau Mantel, vo der Alte Garde ooni groossi emotionali Uusbrich aagnoo worde sin. Ainewääg muess y doo no e rekordverdächtige Momänd vo sällere Sitzig verzelle. Unsere Zeedeldichter Niggi het s fascht Unmeeglige gschafft und het is biraits denne dr fertig Zeedel vorglääse. S isch unglaublig, aaber woor ! Merci Niggi !